61. ΑΠΟΦΑΣΗ ΕΕΤΤ Αριθ. ΑΠ. 251/77 της 24/29 Απρ. 2002 (ΦΕΚ Β΄ 527) Καθορισμός Τηλεπικοινωνιακών Οργανισμών με Σημαντική Θέση στην Αγορά για την Παροχή Μισθωμένων Γραμμών Έχοντας υπόψη: α.το Ν.2867/2000 «Οργάνωση και Λειτουργία των Τηλεπικοινωνιών και άλλες Διατάξεις» (ΦΕΚ 273/Α/2000), ιδιαίτερα το άρθρο 3, παρ. 14, εδάφιο ζ΄, σε συνδυασμό με τα άρθρα 8, παρ. 1, 3 και 7, 13, παρ. 12, εδάφια β΄ και γ΄ και τις γενικές αρχές του άρθρου 1, παρ. 4, β.το Π.Δ. 40/1996 «Παροχή Ανοικτού Δικτύου στις Μισθωμένες Γραμμές σε προσαρμογή προς την Οδηγία 92/44/ΕΟΚ, όπως τροποποιήθηκε με την Απόφαση 94/439/ΕΕ» (ΦΕΚ 27/Α/1996), (Μετά τη σελ. 386,394) Σελ. 386,395 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.61 γ.το Π.Δ. 156/1999 «Εναρμόνιση της Ελληνικής Νομοθεσίας με την Οδηγία 97/51/ΕΚ του Ευρωπαϊκού Κοινοβουλίου και του Συμβουλίου σχετικά με την τροποποίηση των Οδηγιών 90/387/ΕΟΚ και 92/44/ΕΟΚ του Συμβουλίου, με σκοπό την προσαρμογή του Τηλεπικοινωνιακού Τομέα στο Ανταγωνιστικό Περιβάλλον» (ΦΕΚ 153/A/1999), δ.το Π.Δ. 165/1999 «Εναρμόνιση της Ελληνικής Νομοθεσίας με την Οδηγία 97/33/ΕΚ του Ευρωπαϊκού Κοινοβουλίου και του Συμβουλίου σχετικά με τη Διασύνδεση Τηλεπικοινωνιακών Δικτύων και Υπηρεσιών» (ΦΕΚ 159/A/1999), ε.την Απόφασή της ΑΠ.: 211/3/16-3-2001 «Κανονισμός Αρχών Κοστολόγησης και Τιμολόγησης» (ΦΕΚ 466/Β/2001), στ.το γεγονός ότι από την παρούσα Απόφαση δεν προκαλείται δαπάνη εις βάρος του Κρατικού Προϋπολογισμού, Εκτιμώντας ότι: α.ένας Τηλεπικοινωνιακός Οργανισμός θεωρείται ότι έχει Σημαντική Θέση στην Αγορά, όταν κατέχει μερίδιο ίσο ή μεγαλύτερο του 25% στη γεωγραφική αγορά όπου δραστηριοποιείται και στο τηλεπικοινωνιακό αντικείμενο συγκεκριμένης υπηρεσίας, β.κατ' εξαίρεση του ανωτέρω εδαφίου α΄, η ΕΕΤΤ μπορεί να ορίσει, με ειδικά αιτιολογημένη Απόφασή της και κατά τους ορισμούς του κοινοτικού και εθνικού δικαίου, ότι ένας Οργανισμός που κατέχει μερίδιο σε συγκεκριμένη αγορά μικρότερο ή μεγαλύτερο του 25% αποτελεί ή δεν αποτελεί αντίστοιχα Οργανισμό με Σημαντική Θέση στην Αγορά. Κατά το σχετικό προσδιορισμό, λαμβάνεται υπόψη η δυνατότητα ενός Οργανισμού να επηρεάζει τις συνθήκες της αγοράς, ο κύκλος εργασιών σε σχέση με το μέγεθος της αγοράς αυτής, ο έλεγχος που ασκεί στα μέσα πρόσβασης στους τελικούς χρήστες, η πρόσβασή του σε χρηματοδοτικούς πόρους και η πείρα του στην παροχή προϊόντων και υπηρεσιών στην αγορά αυτή. Επιπλέον, σύμφωνα με το σημείο 6 της Οδηγίας 97/33/ΕΚ, λαμβάνεται υπόψη και η τυχόν διασύνδεσή του με άλλες Επιχειρήσεις διεθνώς, γ.το Π.Δ. 165/1999, σε εφαρμογή της Οδηγίας για τη διασύνδεση (97/33/ΕΚ), επιβάλλει συγκεκριμένες υποχρεώσεις σε Οργανισμούς οι οποίοι κατέχουν Σημαντική Θέση σε συγκεκριμένες αγορές, τις οποίες προσδιορίζει κατά περίπτωση. Μεταξύ των αγορών αυτών, είναι η αγορά για την παροχή μισθωμένων γραμμών, όπως αναφέρεται και στο άρθρο 7 παρ. 2 του Π.Δ. 156/1999. Σελ. 386,396 Τεύχος      Σελ.        δ.η συγκεκριμένη γεωγραφική αγορά συμπίπτει με το σύνολο της Ελληνικής Επικράτειας, δεδομένου ότι, εντός των ορίων αυτής (της Επικράτειας), δεν υπάρχει καμία περιοχή που να παρουσιάζει ανεξάρτητα χαρακτηριστικά και ούτε επηρεάζεται ουσιωδώς η λειτουργία της αγοράς από εξωγενείς παράγοντες, ε.από τα στοιχεία τα οποία έχει συλλέξει η ΕΕΤΤ προκύπτει ότι το μερίδιο του Οργανισμού Τηλεπικοινωνιών της Ελλάδος (ΟΤΕ) Α.Ε. στην αγορά για την παροχή μισθωμένων γραμμών υπερβαίνει σημαντικά το 25%, αποφασίζει: 1.Ορίζει τον ΟΤΕ ως Τηλεπικοινωνιακό Οργανισμό με Σημαντική Θέση στην Αγορά για την Παροχή Μισθωμένων Γραμμών. 2.Ορίζει ότι ο εν λόγω Οργανισμός θα πρέπει να εκπληρώνει όλες τις σχετικές υποχρεώσεις που προβλέπονται από την κείμενη εσωτερική και ευρωπαϊκή νομοθεσία. 3.Η ισχύς της παρούσας απόφασης άρχεται από τη δημοσίευσή της στην Εφημερίδα της Κυβερνήσεως. 22.ΔΑ.α.61 Οργάνωση και Λειτουργία των Τηλεπικοινωνιών - Ε.Ε.Τ.Τ. 